turjo4nis/wikipedia-bn-dump-20250701 huggingface dataset:
আব্দুল রেহমান মুজাম্মিল

আব্দুল রেহমান মুজাম্মিল (জন্ম ৩১ জুলাই ১৯৮৯) একজন পাকিস্তানি ক্রিকেটার ।   ২২ অক্টোবর ২০১৬ সালে ২০১৩-১৪ মৌসুমের কায়েদ-ই-আজম ট্রফিতে মুলতানের হয়ে প্রথম-শ্রেণীর ক্রিকেটে অভিষেক ঘটে।

২০১৮ সালের এপ্রিলে, তাকে ২০১৮ পাকিস্তান কাপের জন্য পাঞ্জাবের দলে তাকে অন্তর্ভুক্ত করা হয়।   সেপ্টেম্বর ২০১৯-এ, ২০১৯-২০ মৌসুমের কায়েদ-ই-আজম ট্রফি প্রতিযোগিতার জন্য সার্উদান পাঞ্জাবের দলে তাকে সদস্য করা হয়।

তথ্যসূত্র

বহিঃসংযোগ 

 

দক্ষিণ পাঞ্জাবের (পাকিস্তান) ক্রিকেটার
জন্মের স্থান অনুপস্থিত (জীবিত ব্যক্তি)
পাঞ্জাবের (পাকিস্তান) ক্রিকেটার
খান রিসার্চ ল্যাবরেটরিজের ক্রিকেটার
মুলতানের ক্রিকেটার
পাকিস্তানি ক্রিকেটার
জীবিত ব্যক্তি
১৯৮৯-এ জন্ম
উত্তরাঞ্চল ক্রিকেট দল (ভারত)

উত্তরাঞ্চল ক্রিকেট দল হল একটি প্রথম-শ্রেণীর ক্রিকেট দল যা ভারতের ঘরোয়া ক্রিকেটে অংশ নেয়। মূলত দিলীপ ট্রফি, সৈয়দ মুশতাক আলী ট্রফি ও দেওধর ট্রফিতে অংশ নেয়। উত্তরাঞ্চল ভারতের আটটি দল নিয়ে এই দলটি গঠিত যারা যথাক্রমে, দিল্লি, জম্মু ও কাশ্মীর, হরিয়ানা, হিমাচল প্রদেশ, পাঞ্জাব, সার্ভিসেস, উত্তরাখণ্ড ও চণ্ডীগড়।

দ্বিতীয় সর্বোচ্চবারের জন্য দিলীপ ট্রফি জিতেছে উত্তরাঞ্চল ক্রিকেট দল (১৮ বার)।

বর্তমান দল 
 মনদীপ সিং (অধিনায়ক)
 ময়ঙ্ক দাগর
 যশ ধুল
 জগজিৎ সিং
 সিদ্ধার্থ কাউল
 আনমোল মলহোত্রা
 পুলকিত নারাং
 কামরান ইকবাল
 হিমাংশু রানা
 নবদীপ সাইনি
 ধ্রুব শোরে
 নিশান্ত সিন্ধু
 আকাশ বশিষ্ঠ
 বিকাশ মিশ্র
 মানান ভোহরা

আন্তর্জাতিক খেলোয়াড়গণ 
 কপিল দেব
 গৌতম গম্ভীর
 দিনেশ মোঙ্গিয়া
 বীরেন্দ্র সেহবাগ
 ইশান্ত শর্মা
 নভজোৎ সিং সিধু
 হরভজন সিং
 যুবরাজ সিং
 লালা অমরনাথ
 সুরিন্দর অমরনাথ
 মহিন্দর অমরনাথ
 বিরাট কোহলি
 বিষেন সিং বেদী
 আকাশ চোপড়া

উত্তরাঞ্চল অনেক ক্রিকেটার দেশভাগের পর পাকিস্তানের হয়ে ক্রিকেট খেলেছেন:
 ডঃ জাহাঙ্গীর খান
 দিলাবর হোসেন
 গুল মোহাম্মদ
 নজর মোহাম্মদ
 আব্দুল হাফিজ কারদার
 ফজল মাহমুদ
 ইমতিয়াজ আহমেদ

বহিঃসংযোগ 
 উত্তরাঞ্চল ক্রিকেট দল, ক্রিকেট আর্কাইভ

ভারতের প্রথম-শ্রেণীর ক্রিকেট দল
চট্টগ্রাম কেন্দ্রীয় কারাগার

চট্টগ্রাম কেন্দ্রীয় কারাগার হলো বাংলাদেশের চট্টগ্রাম শহরের কোতোয়ালি থানার অন্তর্গত লালদীঘির পূর্ব পাশে অবস্থিত একটি কেন্দ্রীয় কারাগার। কারাবন্দির সংখ্যার ভিত্তিতে এটি দেশের দ্বিতীয় বৃহত্তম কারাগার। ২০২৪ সালের ২৯ অক্টোবর স্বরাষ্ট্র মন্ত্রণালয়ের সুরক্ষা সেবা বিভাগ থেকে মো. ইকবাল হোসেনকে সিনিয়র জেল সুপার হিসেবে নিয়োগ দেওয়া হয়।

ইতিহাস

চট্টগ্রাম জেলা কারাগার হিসেবে ১৮৮৫ সালে কারাগারটি প্রতিষ্ঠিত হয়। পরবর্তীতে, বাংলাদেশ স্বাধীন হওয়ার পর ১৯৯৯ সালের ১৬ সেপ্টেম্বর এটিকে চট্টগ্রাম কেন্দ্রীয় কারাগার হিসেবে উন্নীত করা হয়।

১২ জানুয়ারি ১৯৩৪ সালে ব্রিটিশ বিরোধী আন্দোলনের বিপ্লবী মাস্টারদা সূর্য সেন ও তার অন্যতম সহযোগী তারকেশ্বর দস্তিদারকে চট্টগ্রাম জেলা কারাগারেই ব্রিটিশরা ফাঁসি কার্যকর করে।

অবকাঠামো ও ধারণক্ষমতা
চট্টগ্রাম কেন্দ্রীয় কারাগারের মোট জায়গার পরিমাণ ১৬.৮৭ একর। এখানে বন্দিধারণক্ষমতা ১৭৫৩ জন। কিন্তু কারাবন্দি থাকেন গড়ে ৯ হাজার।
১৯৯৮ সালে বাংলাদেশ সরকার পদ্মা, মেঘনা, যমুনা, কর্ণফুলী, হালদা, সাঙ্গু নামে ৫ তলা বিশিষ্ট ৬টি বন্দি ভবন এবং ২ তলা বিশিষ্ট একটি সেল ভবন নির্মাণ করে। কারাবন্দি ও কারারক্ষীদের সুযোগ সুবিধার জন্য এখানে বিভিন্ন ভবন ও অবকাঠামো রয়েছে। এখানে আরও রয়েছে ১০০ শয্যাবিশিষ্ট হাসপাতাল, সিকিউরিটি সেল, পুরুষ কনডেম সেল, ডিআইজি প্রিজন ভবন, অফিসার্স কোয়ার্টার ইত্যাদি।

আরও দেখুন
 সিলেট পুরাতন কেন্দ্রীয় কারাগার
 রাজশাহী কেন্দ্রীয় কারাগার
 কুমিল্লা কেন্দ্রীয় কারাগার
 ময়মনসিংহ কেন্দ্রীয় কারাগার

তথ্যসূত্র

বহিঃসংযোগ 

 

বাংলাদেশের কারাগার
চট্টগ্রামের ভবন ও স্থাপনা
১৮৮৫-এ প্রতিষ্ঠিত
ধর্মশাস্ত্র বিশ্ববিদ্যালয়

ধর্মশাস্ত্র বিশ্ববিদ্যালয় ( আবরভ: TU    ;   , ,  ) থাইল্যান্ডের একটি সর্বজনীন গবেষণা প্রতিষ্ঠান যেখানে ব্যাঙ্ককের কেন্দ্রস্থলে গ্র্যান্ড প্যালেসের কাছে ফ্রা নাখোন জেলার থা ফ্রা চ্যান এলাকায় ক্যাম্পাস রয়েছে; ব্যাঙ্কক থেকে 42 কিলোমিটার উত্তরে রঙ্গসিটে; পাতায়াতে , থাইল্যান্ডের পূর্ব সমুদ্র তীরবর্তী একটি অবলম্বন শহর; এবং ল্যাম্পাং প্রদেশে।

ধর্মশাস্ত্র বিশ্ববিদ্যালয় থাইল্যান্ডের দ্বিতীয় প্রাচীনতম বিশ্ববিদ্যালয় । 27 জুন 1934 তারিখে থাইল্যান্ডের জাতীয় বিশ্ববিদ্যালয় হিসাবে আনুষ্ঠানিকভাবে প্রতিষ্ঠিত, এটির প্রতিষ্ঠাতা প্রিদি ব্যানোমিয়ং, নৈতিকতা ও রাষ্ট্রবিজ্ঞান বিশ্ববিদ্যালয় (    ;  )। এটি একটি উন্মুক্ত বিশ্ববিদ্যালয় হিসাবে শুরু হয়েছিল, যার প্রথম বছরে 7,094 জন ছাত্র আইন ও রাজনীতি অধ্যয়ন করে।

1960 সালে, বিশ্ববিদ্যালয়টি তার বিনামূল্যে-প্রবেশ নীতির অবসান ঘটায় এবং ভর্তির জন্য জাতীয় প্রবেশিকা পরীক্ষায় উত্তীর্ণ হওয়ার জন্য থাইল্যান্ডে প্রথম হয়ে ওঠে। ধর্মশাস্ত্র বিশ্ববিদ্যালয় আজ চারটি ক্যাম্পাসে 33টি বিভিন্ন অনুষদ এবং কলেজে 240 টিরও বেশি একাডেমিক প্রোগ্রাম অফার করে। প্রতিষ্ঠার পর থেকে 80 বছরেরও বেশি সময় ধরে, ধর্মশাস্ত্র বিশ্ববিদ্যালয় আইন ও রাজনীতির জন্য একটি উন্মুক্ত বিশ্ববিদ্যালয় থেকে একটি আন্তর্জাতিক বিশ্ববিদ্যালয়ে বিবর্তিত হয়েছে যা বিভিন্ন ক্ষেত্র এবং শাখায় সমস্ত স্তরের একাডেমিক ডিগ্রি প্রদান করে। এটি 300,000 এর বেশি আন্ডারগ্র্যাজুয়েট এবং গ্রাজুয়েট ছাত্রদের স্নাতক করেছে। বিশ্ববিদ্যালয়ের প্রাক্তন ছাত্রদের মধ্যে থাইল্যান্ডের কিছু প্রধানমন্ত্রী, নেতৃস্থানীয় রাজনীতিবিদ, এবং সরকারী ব্যক্তিত্ব, থাইল্যান্ড ব্যাংকের গভর্নর এবং আইনবিদ অন্তর্ভুক্ত রয়েছে।

থা ফ্রা চান ক্যাম্পাস, বিশ্ববিদ্যালয়ের মূল ক্যাম্পাস, ফ্রা নাখোন, ব্যাংককের । ক্যাম্পাসটি অনেক পর্যটন গন্তব্যের কাছাকাছি এবং এটি ছিল 14 অক্টোবর 1973 সালের বিদ্রোহ এবং 6 অক্টোবর 1976 সালের গণহত্যার স্থান। রঙ্গসিট ক্যাম্পাস, যেখানে বেশিরভাগ স্নাতক প্রোগ্রামগুলি কেন্দ্রীভূত হয়, এটি খলং লুয়াং, পথুম থানিতে অবস্থিত। লাম্পাং এবং পাতায়াতে ধর্মশাস্ত্র বিশ্ববিদ্যালয়ের ছোট আঞ্চলিক ক্যাম্পাস রয়েছে।

ধর্মশাস্ত্র বিশ্ববিদ্যালয়ে ভর্তি অত্যন্ত প্রতিযোগিতামূলক। শুধুমাত্র শীর্ষ 10 জাতীয় স্কোরে র‍্যাঙ্কিং করা আবেদনকারীদেরই ধর্মশাস্ত্র বিশ্ববিদ্যালয়-এ অধ্যয়নের জন্য বেছে নেওয়া হয়, বিশেষ করে সামাজিক বিজ্ঞান এবং কলা-এ যা থাইল্যান্ডে সবচেয়ে বেছে নেওয়া হয়। কিউএস ধর্মশাস্ত্র বিশ্ববিদ্যালয়কে চারটি কিউএস স্টার প্রদান করেছে। একটি ফোর QS স্টার রেটিং মানে "...অত্যন্ত আন্তর্জাতিক, গবেষণা এবং শিক্ষা উভয় ক্ষেত্রেই শ্রেষ্ঠত্ব প্রদর্শন করে। প্রতিষ্ঠানটি ছাত্র এবং শিক্ষকদের জন্য একটি চমৎকার পরিবেশ প্রদান করে।"

তথ্যসূত্র 

ধর্মশাস্ত্র বিশ্ববিদ্যালয়
১৯৩৪-এ প্রতিষ্ঠিত শিক্ষাপ্রতিষ্ঠান
পাথুম থানি প্রদেশের ভবন ও স্থাপনা
ব্যাংককের বিশ্ববিদ্যালয় ও কলেজ
১৯৩৪-এ প্রতিষ্ঠিত বিশ্ববিদ্যালয় ও কলেজ
কুয়েত আন্তর্জাতিক কুরআন তিলাওয়াত প্রতিযোগিতা

কুয়েত আন্তর্জাতিক কুরআন তিলাওয়াত প্রতিযোগিতা হলো কুয়েত সরকার ও কুয়েতের ধর্ম মন্ত্রণালয়ের উদ্যোগে প্রতিষ্ঠিত একটি আন্তর্জাতিক কুরআন তিলাওয়াত প্রতিযোগিতা। এই প্রতিযোগিতাটি কুয়েত কুরআন অ্যাওয়ার্ড নামে ব্যপকভাবে পরিচিত। এই প্রতিযোগিতায় সারা পৃথিবীর মুসলিম দেশসমূহের প্রায় ৬০-৭০ টি দেশ অংশগ্রহণ করে। ২০০৯ সালে কুয়েত সরকারের উদ্যোগে এই প্রতিযোগিতার যাত্রা শুরু হয়। সাধারণত কুয়েতের বাদশাহ এই প্রতিযোগিতার প্রধান ব্যক্তিত্ব হিসাবে উপস্থিত থাকেন, তিনিই বিজয়ীদের পুরস্কিত করেন। এই প্রতিযোগিতার বাছাই পর্ব ও পরবর্তী পর্বসমূহ এমনকি চুড়ান্ত পুরস্কার বিতরণী অনুষ্ঠানের আয়োজন করা হয় কুয়েতের বিখ্যাত ক্রাউন প্লাজা হোটেলে।

পুরস্কারের উদ্দেশ্য 
কুয়েত পৃথিবীর মধ্যে শক্তিশালী অর্থনীতির দেশ। এইজন্য তারা ইসলামি কাজে অর্থ ব্যয় করে কুরআনের তাৎপর্য মুসলিম বিশ্বে ছড়িয়ে দিতে এই উদ্যোগ নিয়েছে। কুরআন তিলাওয়াতের এই আন্তর্জাতিক আয়োজনের কিছু উদ্দেশ্য রয়েছে।

 কুয়েতের উঠতি কম বয়সী তরুণদের নিকট ইসলাম ও কুরআনের শিক্ষাকে পৌছিয়ে দেওয়ার প্রচেষ্টা করা। 
 কুরআন পাঠ ও তিলাওয়াতের প্রতি অনুপ্রাণিত করা এবং ইসলামি বিশ্বাস ও ধারণা তাদের মনের মধ্যে স্থাপিত করা।
 কুরআন তিলাওয়াত ও মুখস্থ করানোর ক্ষেত্রে প্রতিযোগিতার মনোভাব তৈরি করা। 
 যারা কুরআন শিক্ষা করে, কুরআন মুখস্থ করে তাদেরকে সমাজের মানুষের নিকট সন্মানিত করা।
 রাষ্ট্রের ইসলামি চেহারা মুসলিম বিশ্বে তুলে ধরা, ইসলামি বিশ্বের জনগণের সেবায় এর ভূমিকার উপর জোর দেওয়া, 
 সারা বিশ্বে মুসলিম ও ইসলামের সেবাকারী ব্যক্তিত্বদের সম্মান জানানো, এবং তাদের উৎসাহ দেওয়া।

আরো দেখুন 

 আলজেরিয়া আন্তর্জাতিক কুরআন পুরস্কার
 ইন্দোনেশিয়া আন্তর্জাতিক কুরআন প্রতিযোগিতা
 ইরান আন্তর্জাতিক পবিত্র কুরআন প্রতিযোগিতা
 খার্তুম আন্তর্জাতিক কুরআন পুরস্কার
 তিউনিস আন্তর্জাতিক কুরআন পুরস্কার
 তিজান আন-নূর আন্তর্জাতিক কুরআন প্রতিযোগিতা
 দুবাই আন্তর্জাতিক পবিত্র কুরআন পুরস্কার
 পবিত্র কুরআনের জন্য ষষ্ঠ মুহাম্মদ পুরস্কার
 বাদশাহ আব্দুল আজিজ আন্তর্জাতিক কুরআন প্রতিযোগিতা
 মালয়েশিয়া আন্তর্জাতিক কুরআন প্রতিযোগিতা
 মিশর আন্তর্জাতিক হিফজুল কুরআন প্রতিযোগিতা
 লিবিয়া আন্তর্জাতিক পবিত্র কুরআন প্রতিযোগিতা
 পিএইচপি কুরআনের আলো

তথ্যসূত্র 

২০০৯-এ প্রতিষ্ঠিত পুনরাবৃত্ত ঘটনা
কুয়েতে ইসলাম
আন্তর্জাতিক কুরআন তিলাওয়াত প্রতিযোগিতা
অপরাজিতা: অ্যান আনস্পোকেন রিলেশনশিপ

অপরাজিতা: অ্যান আনস্পোকেন রিলেশনশিপ ২০২২ সালের বাংলা চলচ্চিত্র। ছবিটির কাহিনি লিখেছেন ও পরিচালনা রোহন সেন ছবিটি প্রযোজনা করেছেন অমৃতা দে। ছবিতে অভিনয় করেছেন তুহিনা দাস, শান্তিলাল মুখোপাধ্যায়, দেবতনু প্রমুখ।

তথ্যসূত্র 

২০২২-এর চলচ্চিত্র
ভারতীয় চলচ্চিত্র
বাংলা ভাষার চলচ্চিত্র
তৈয়্যব রিয়াজ

তৈয়ব রিয়াজ (জন্ম ২০ ফেব্রুয়ারি ১৯৯২) একজন পাকিস্তানি ক্রিকেটার ।  ৩ অক্টোবর ২০১২ সালে, ২০১২-১৩ মৌসুমের  প্রেসিডেন্টস ট্রফিতে খান রিসার্চ ল্যাবরেটরিজের হয়ে প্রথম-শ্রেণীর ক্রিকেটে অভিষেক ঘটে।

তথ্যসূত্র

বহিঃসংযোগ 

 
জন্মের স্থান অনুপস্থিত (জীবিত ব্যক্তি)
রাওয়ালপিন্ডির ক্রিকেটার
খান রিসার্চ ল্যাবরেটরিজের ক্রিকেটার
পাকিস্তানি ক্রিকেটার
জীবিত ব্যক্তি
১৯৯২-এ জন্ম
উসমান সাঈদ

উসমান সাঈদ (জন্ম ৮ অক্টোবর ১৯৮৬) একজন পাকিস্তানি ক্রিকেটার যিনি শেষবার রাওয়ালপিন্ডি ক্রিকেট দলের হয়ে প্রতিনিধিত্ব করেছিলেন। ২০০৪ থেকে ২০১৮ সাল পর্যন্ত ঘরোয়া ক্রিকেট চলমান ছিল।  সমগ্র খেলোয়াড়ী জীবনে ১২৪টি প্রথম-শ্রেণীর এবং ৭০টি লিস্ট এ ম্যাচ খেলেছেন।

তথ্যসূত্র

বহিঃসংযোগ 

 Usman Saeed at ESPNcricinfo

রাওয়ালপিন্ডি থেকে আগত ক্রিকেটার
রাওয়ালপিন্ডির ক্রিকেটার
পাকিস্তান টেলিভিশনের ক্রিকেটার
খান রিসার্চ ল্যাবরেটরিজের ক্রিকেটার
পাকিস্তানি ক্রিকেটার
জীবিত ব্যক্তি
১৯৮৬-এ জন্ম
সোহাইবুল্লাহ

সোহাইবুল্লাহ (জন্ম ২০ মার্চ ১৯৯৬) একজন পাকিস্তানি ক্রিকেটার । ২২ অক্টোবর ২০১৬ সালে,    ২০১৬-১৭ মৌসুমের কায়েদ-ই-আজম ট্রফিতে পানি ও বিদ্যুৎ উন্নয়ন কর্তৃপক্ষ ক্রিকেট দলের হয়ে প্রথম-শ্রেণীর ক্রিকেটে অভিষেক ঘটে। তিনি 2018-19 কায়েদ-ই-আজম ওয়ানডে কাপে  ১৩ সেপ্টেম্বর ২০১৮ সালে, খান রিসার্চ ল্যাবরেটরিজের হয়ে লিস্ট এতে আত্মপ্রকাশ করেন। একই বছরের, ১০ ডিসেম্বর ২০১৮-এ রাওয়ালপিন্ডির হয়ে ২০১৮-১৯  মৌসুমের জাতীয় টি২০ কাপে টি-টোয়েন্টিতে অভিষেক ঘটে। 

২০২১ সালের জানুয়ারীতে, তাকে ২০২০-২১ মৌসুমের পাকিস্তান কাপের জন্য সেন্ট্রাল পাঞ্জাবের দলে অন্তর্ভুক্ত করা হয়েছিল।

তথ্যসূত্র

বহিঃসংযোগ 

 Sohaibullah at ESPNcricinfo

জন্মের স্থান অনুপস্থিত (জীবিত ব্যক্তি)
ওয়াটার এন্ড পাওয়ার ডেভেলপম্যান্ট অথরিটির ক্রিকেটার
রাওয়ালপিন্ডির ক্রিকেটার
মুলতান সুলতান্সের ক্রিকেটার
খান রিসার্চ ল্যাবরেটরিজের ক্রিকেটার
মধ্য পাঞ্জাবের ক্রিকেটার
পাকিস্তানি ক্রিকেটার
জীবিত ব্যক্তি
১৯৯৬-এ জন্ম
রাউজান আর.আর.এ.সি. মডেল সরকারি হাই স্কুল

রাউজান আর.আর.এ.সি. মডেল সরকারি হাই স্কুল (পূর্ণরূপ: রাউজান রামগতি ধর, রামধন ধর ও আবদুল বারী চৌধুরী মডেল হাই স্কুল ) চট্টগ্রাম জেলার রাউজান উপজেলায় অবস্থিত একটি সরকারি মাধ্যমিক বিদ্যালয়। বিদ্যালয়টি ১৮৯৮ খ্রিষ্টাব্দে প্রতিষ্ঠিত হয় এবং ২০১৮ খ্রিস্টাব্দে জাতীয়তাকরণ করা হয়।

ইতিহাস
১৮৩৫ খ্রিষ্টাব্দে জমিদার দাতারাম চট্টগ্রামের রাউজানের সুলতানপুরে একটি বিদ্যালয় স্থাপন করেন। ১৮৬২ খ্রিষ্টাব্দে রাউজানের তদানীন্তন মুন্সেফ শোকর আলী এই বিদ্যালয়টিকে থানা সদরে স্থানান্তর করেন। ১৮৯৮ খ্রিষ্টাব্দে বিদ্যালয়টির তৎকালীন প্রধান শিক্ষক ক্ষীরোদ চন্দ্র বিশ্বাস এবং ডাবুয়ার তৎকালীন জমিদার রামগতি ধর ও রামধন ধর এর বৈষয়িক আনুকূল্যে এই প্রতিষ্ঠানটি উচ্চ বিদ্যালয়ে উন্নিত হয় ও কলকাতা বিশ্ববিদ্যালয়ের স্বীকৃতি পায়। ১৯১৯ খ্রিষ্টাব্দে ফটিকছড়ির ব্যবসায়ী জমিদার আবদুল বারী চৌধুরীর অর্থানুকূল্যে এই বিদ্যালয়ের পাশে আরও একটি বিদ্যালয় স্থাপিত হয়। যা স্থানীয় সমাজের তেমন একটা কাম্য ছিল না। ফলে স্থানীয় জনগণ ও  শিক্ষানুরাগী মোহাম্মদ আবুল কাশেম বি,এল এবং রমেশ চন্দ্র ধর -এর  প্রচেষ্টায় উভয় বিদ্যালয় কে সমন্বিত করে রাউজান রামগতি ধর রামধন ধর আবদুল বারী চৌধুরী উচ্চ বিদ্যালয় প্রতিষ্ঠা করা হয়। যা সংক্ষেপে রাউজান আর.আর.এ.সি. মডেল হাই স্কুল নামে পরিচিত। বিদ্যালয়টিকে ২০১৮ খ্রিষ্টাব্দে জাতীয়করণ করা হয়।

আরও দেখুন
 বাংলাদেশের বিদ্যালয়ের তালিকা

তথ্যসূত্র

১৮৯৮-এ ভারতে প্রতিষ্ঠিত
১৮৯৮-এ প্রতিষ্ঠিত শিক্ষাপ্রতিষ্ঠান
রাউজান উপজেলার শিক্ষাপ্রতিষ্ঠান
চট্টগ্রাম জেলার সরকারি বিদ্যালয়
মোতোহিকো নাকাজিমা

মোতোহিকো নাকাজিমা (, ; জন্ম: ১৮ এপ্রিল ১৯৯৯) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব ভেগালতা সেন্দাইয়ে হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় হিসেবে খেলেন।

প্রারম্ভিক জীবন
মোতোহিকো নাকাজিমা ১৯৯৯ সালের ১৮ই এপ্রিল তারিখে জাপানের ওসাকা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।

তথ্যসূত্র

বহিঃসংযোগ
 
 
 
 
 
 

১৯৯৯-এ জন্ম
জীবিত ব্যক্তি
জাপানি ফুটবলার
ফুটবল মধ্যমাঠের খেলোয়াড়
সেরেসো ওসাকার খেলোয়াড়
জে১ লিগের খেলোয়াড়
জে৩ লিগের খেলোয়াড়
জে২ লিগের খেলোয়াড়
ভেগালতা সেন্দাইয়ের খেলোয়াড়
ফুটবল ফরোয়ার্ড
পুরুষ ফুটবল ফরোয়ার্ড
দেবলোক

দেবলোক  () হলো দেব ও দেবীদের বসবাসের সুখময় স্থান।
এটিকে সাধারণত স্বর্গের অনুরূপ উজ্জ্বল প্রভাসম্পন্ন মঙ্গলময় স্থান হিসেবে বর্ণনা করা হয়। বিভিন্ন হিন্দু সম্প্রদায়ের গুরুগণ দেবতাদের আবাসগুলিকে স্বর্গ সহ অন্যান্য নামেও নির্ণয় করে থাকেন। বিশেষ দেবতাদের জন্য পৃথক পৃথক বাসস্থান যেমন বিষ্ণুর জন্য বিষ্ণুলোক, ব্রহ্মার জন্য ব্রহ্মলোক, এবং শিবের জন্য  শিবলোক রয়েছে।

হিন্দু ঐতিহ্যে দেবলোককে অস্থায়ী হিসাবে দেখা হয়। বৌদ্ধধর্মে, দেবলোক হলো বৌদ্ধ দেবতাদের বাসস্থান। তাদের বাসিন্দাদের প্রকৃতির উপর দেবতাদের জগৎ নির্ভর করে যা একে অপরের থেকে ব্যাপকভাবে পৃথক।

আরও দেখুন
 ত্রৈলোক্য
 ব্রহ্মালোক
 লোক
 ঊর্ধ্বলোক

তথ্যসূত্র

হিন্দু পুরাণে বর্ণিত স্থান
স্বর্গের ধারণা
হিন্দু সৃষ্টিতত্ত্ব
ক্যালসিয়াম পারম্যাঙ্গানেট

Chemical compound

ক্যালসিয়াম পারম্যাঙ্গানেট হলো একটি জারক এবং রাসায়নিক যৌগ যার রাসায়নিক সংকেত Ca(MnO4)2। এই লবণে ক্যালসিয়াম ধাতু এবং দুটি পারম্যাঙ্গানেট আয়ন থাকে।

প্রস্তুতি 
ক্যালসিয়াম ক্লোরাইডের সাথে পটাশিয়াম পারম্যাঙ্গানেটের বিক্রিয়া বা ক্যালসিয়াম অক্সাইডের সাথে অ্যালুমিনিয়াম পারম্যাঙ্গানেটের বিক্রিয়ার  মাধ্যমে এই লবণ তৈরি করা যায়। পিএইচ (PH) মান বাড়ানোর জন্য ক্যালসিয়াম হাইপোক্লোরাইট এবং সামান্য ক্যালসিয়াম হাইড্রোক্সাইডের দ্রবণের সাথে ম্যাঙ্গানিজ ডাই অক্সাই্ডের বিক্রিয়ার মাধ্যমেও এটি পাওয়া সম্ভব।

ব্যবহার 
ক্যালসিয়াম পারম্যাঙ্গানেট বস্ত্র শিল্পে, পানি জীবাণুমুক্ত করার জন্য এবং দুর্গন্ধনাশক হিসাবে ব্যবহৃত হয়। এটি দাঁত সাদা করতে সাহায্য করে বলেও বিশ্বাস করা হয়। পূর্বে লুফটওয়াফ এটিকে রকেটের জ্বালানীর একটি উপাদান  হিসাবে ব্যবহার করতো।

নিরাপত্তা 
এটি দাহ্য নয়, তবে শক্তিশালী জারক হওয়ায় এটি দাহ্য পদার্থকে পুড়তে সাহায্য করে। যদি দাহ্য পদার্থটি সূক্ষ্মভাবে বিভক্তিত হয়, তাহলে মিশ্রণটি বিস্ফোরিত হতে পারে। তরল দাহ্য পদার্থের সংস্পর্শে স্বতঃস্ফূর্ত ইগনিশন হতে পারে। সালফিউরিক অ্যাসিডের সংস্পর্শে আগুন ধরতে বা বিস্ফরিত হতে পারে। ক্যালসিয়াম পারম্যাঙ্গানেট এবং অ্যাসিটিক অ্যাসিড বা অ্যাসিটিক অ্যানহাইড্রাইডের মিশ্রণ ঠান্ডা করে না রাখলে বিস্ফোরণ হতে পারে। ক্যালসিয়াম পারম্যাঙ্গানেট এবং সালফিউরিক অ্যাসিডের মিশ্রণ বেনজিন, কার্বন ডাইসালফাইড, ডাইইথাইল ইথার, ইথাইল অ্যালকোহল, পেট্রোলিয়াম বা অন্যান্য জৈব পদার্থের সংস্পর্শে এলে বিস্ফোরণ ঘটতে পারে।

আরো দেখুন 

 পটাশিয়াম পারম্যাঙ্গানেট
 সোডিয়াম পারম্যাঙ্গানেট
 অ্যামোনিয়াম পারম্যাঙ্গানেট

তথ্যসূত্র 

জারক
ক্যালসিয়াম যৌগ
ম্যাঙ্গানিজ যৌগ
পারম্যাঙ্গানেট
ইনিড

ইনিড (ইংরেজি বানান: Aeneid;  ;   or ) হল একটি লাতিন মহাকাব্য। খ্রিস্টপূর্ব ২৯ থেকে ১৯ সালের মধ্যবর্তী সময়ে ভার্জিল এটি রচনা করেন। এই মহাকাব্যের উপজীব্য ইনিয়াসের কিংবদন্তি উপাখ্যান। ইনিয়াস ছিলেন এক ট্রোজান। ট্রয়ের পতনের সময় তিনি পালিয়ে ইতালির উদ্দেশ্যে যাত্রা করেন; সেখানে তিনি রোমানদের পূর্বপুরুষ হিসেবে পরিচিত হন। ইনিড মহাকাব্যটি ড্যাকটিলিক হেক্সামিটারে ৯,৮৯৬টি চরণে বিন্যস্ত। এই কাব্যের বারোটি সর্গের মধ্যে প্রথম ছয়টি সর্গে ট্রয় থেকে ইতালি পর্যন্ত ইনিয়াসের যাত্রার বিবরণ পাওয়া যায়। শেষ ছয়টি সর্গে বর্ণিত হয়েছে লাতিনদের বিরুদ্ধে যুদ্ধে ট্রোজানদের জয়লাভের কাহিনি। এই লাতিনদের নামই ইনিয়াস ও অন্যান্য ট্রোজান সহযোদ্ধাদের পরিচয় হবে বলে পূর্বনির্ধারিত ছিল।

ইনিড-এর নায়ক ইনিয়াসের নাম গ্রিকো-রোমান কিংবদন্তি ও অতিকথায় পূর্বপরিচিত ছিল। কারণ, ইনিয়াস ছিলেন ইলিয়াড-এর একটি চরিত্র। ইনিয়াসের উদ্দেশ্যহীন ভ্রমণের বিচ্ছিন্ন কাহিনিগুলি, রোমের পত্তনির সঙ্গে তাঁর অস্পষ্ট যোগসূত্রটি এবং এক বিবেকবান পিয়েস্টাস ছাড়া তাঁর অন্য কোনওরকম চারিত্রিক বৈশিষ্ট্যের বর্ণনাহীন বিবরণটি ভার্জিল গ্রহণ করেন এবং ইনিড-কে এক বিশ্বাসযোগ্য প্রতিষ্ঠা-সংক্রান্ত অতিকথা বা জাতীয় মহাকাব্যের আকারে রচনা করেন। এই কাব্য রোমকে ট্রয়ের কিংবদন্তির সঙ্গে যুক্ত করে, পিউনিক যুদ্ধের ব্যাখ্যা প্রদান করে, প্রথাগত রোমান সদ্গুণাবলিকে গৌরবান্বিত করে এবং জুলিও-ক্লডিয়ান রাজবংশকে রোম ও ট্রয়ের প্রতিষ্ঠাতা, বীর ও দেবতাদের বংশধর হিসেবে বৈধ স্বীকৃতি প্রদান করে।

ইনিড ভার্জিলের শ্রেষ্ঠ কীর্তি তথা লাতিন সাহিত্যের অন্যতম শ্রেষ্ঠ রচনা হিসেবে বহুলভাবে স্বীকৃত।

আরও দেখুন 
 ট্রয়ের ব্রুটাস
 ফাঁসিয়াড
 গ্রিক পুরাণ
 গালিভার’স ট্রাভেলস
 লে ট্রয়ানস
 সাহিত্য চক্রের তালিকা
 ওডিসি
 ভার্জিলের ইনিড এবং হোমারের ইলিয়াড ও ওডিসি-র মধ্যে সাদৃশ্য
 প্যাপিরাস অক্সিরাইনকাস ৩১
 ছন্দ (লাতিন)
 রোমান পুরাণ
 নাবিক সিন্দাবাদ
 ব্রানের সমুদ্রযাত্রা

তথ্যসূত্র

বহিঃসংযোগ

মূল পাঠ 
 Aeneidos Libri XII পাবলিয়াস ভার্জিলিয়াস মারো কৃত লাতিন পাঠ, পিডিএফ ফরম্যাট
 সূচি পৃষ্ঠা - প্রোজেক্ট গুটেনবার্গে বিভিন্ন ফরম্যাটে ইনিড
 অনলাইন লাতিন পাঠ

 
খ্রিস্টপূর্ব ১ম শতাব্দীর লাতিন গ্রন্থ
জুলিও-ক্লডিয়ান রাজবংশ
কথাসাহিত্যে গ্রিস
কথাসাহিত্যে ইতালি
মরণোত্তর প্রকাশিত কাব্য
ইলিয়াড অবলম্বনে কাব্য
ওডিসি অবলম্বনে কাব্য
রোমান পাতাল
ট্রোজান যুদ্ধ সাহিত্য
ধ্রুপদি সাহিত্যে পাতাল
অসমাপ্ত কবিতা
সাহিত্যে অগাস্টাসের রূপায়ণ
লাতিন কবিতা
কুমিল্লা কেন্দ্রীয় কারাগার

কুমিল্লা কেন্দ্রীয় কারাগার হলো বাংলাদেশের চট্টগ্রাম বিভাগের কুমিল্লা জেলায় অবস্থিত একটি কারাগার। আয়তনের দিক দিয়ে এটি চট্টগ্রাম বিভাগের বৃহত্তম ও সর্বপ্রাচীন এবং প্রথম কারাগার। এই কারাগারে নতুন করে সংস্কারের কাজ চলমান।

ইতিহাস
কুমিল্লা জেলা কারাগার হিসেবে এটি ১৭৯২ সালে প্রতিষ্ঠিত হয়। পরবর্তীতে ১৯৬২ সালে এটিকে কেন্দ্রীয় কারাগার হিসেবে উন্নীত করা হয়।

অবকাঠামো ও ধারণক্ষমতা
কুমিল্লা কেন্দ্রীয় কারাগার ৬৮ একর ভূমির ওপর প্রতিষ্ঠিত। এর মধ্যে পেরিমিটারের ভেতর ৩৬ একর এবং বাইরে ৩২ একর অবস্থিত। কুমিল্লা কেন্দ্রীয় কারাগারের বন্দি ধারণক্ষমতা ১৭৪২ জন হলেও গড়ে ৩ হাজারেরও অধিক কারাবন্দি অবস্থান করেন।   কুমিল্লা কেন্দ্রীয় কারাগারে ৭৫ শয্যাবিশিষ্ট একটি হাসপাতালও রয়েছে।

আরও দেখুন
 চট্টগ্রাম কেন্দ্রীয় কারাগার
 সিলেট কেন্দ্রীয় কারাগার-২

তথ্যসূত্র

বাংলাদেশের কারাগার
কুমিল্লা
১৭৯২-এ প্রতিষ্ঠিত
চিটাগাং গ্রামার স্কুল

চিটাগাং গ্রামার স্কুল (সংক্ষেপে: সিজিএস) চট্টগ্রামে অবস্থিত একটি  শিক্ষাপ্রতিষ্ঠান। চট্টগ্রামের পাঁচলাইশ এলাকায় প্রতিষ্ঠানটির চারটি এবং ঢাকায় দুটি ক্যাম্পাস রয়েছে। শিক্ষাপ্রতিষ্ঠানটি ১৯৯২ খ্রিষ্টাব্দে প্রতিষ্ঠিত হয় এবং প্রতিষ্ঠানটিতে ব্রিটিশ কারিকুলাম এবং এনসিটিবির ইংরেজী মাধ্যম শিক্ষাক্রমে শিক্ষা কার্যক্রম পরিচালিত হয়।

ইতিহাস

সিজিএস, ঢাকা
২০১০ খ্রিষ্টাব্দে, চিটাগাং গ্রামার স্কুলের ঢাকা শাখা স্থাপন করা হয় ঢাকার গুলশানে। যা চিটাগাং গ্রামার স্কুল, ঢাকা (সিজিএস- ডি) নামে পরিচিত।

উল্লেখযোগ্য শিক্ষার্থী
 মিলা ইসলাম, সংগীতশিল্পী।

তথ্যসূত্র

১৯৯২-এ বাংলাদেশে প্রতিষ্ঠিত
১৯৯২-এ প্রতিষ্ঠিত শিক্ষাপ্রতিষ্ঠান
চট্টগ্রাম জেলার মহাবিদ্যালয়
বাংলাদেশের কেমব্রিজ বিদ্যালয়
চট্টগ্রামের বিদ্যালয়
চট্টগ্রাম শিক্ষা বোর্ডের অন্তর্ভুক্ত বিদ্যালয়
নান্দেদ রেলওয়ে বিভাগ

নান্দেদ রেলওয়ে বিভাগ ভারতীয় রেলওয়ের দক্ষিণ মধ্য রেলওয়ে অঞ্চলের অধীনে তিনটি রেলওয়ে বিভাগের একটি।  এই রেলওয়ে বিভাগটি ১ এপ্রিল ২০০৩ এ গঠিত হয়েছিল এবং এর সদর দপ্তর ভারতের মহারাষ্ট্র রাজ্যের নান্দেদে অবস্থিত। সেকেন্দ্রাবাদ রেলওয়ে বিভাগ এবং হায়দ্রাবাদ রেলওয়ে বিভাগ হল SCR জোনের অধীনে অন্যান্য রেলওয়ে বিভাগ যার সদর দপ্তর সেকেন্দ্রাবাদে ।

রুট এবং এখতিয়ার 

 আকোলা-খান্ডওয়া বাদে সমস্ত বিভাগের বিদ্যুতায়নের অনুমোদন দেওয়া হয়েছে এবং কাজ চলছে।
 আকোট এবং খান্ডওয়া জং (ব্যতীত) এর মধ্যে গেজ রূপান্তরের কাজ চলছে।

তালিকায় নান্দেদ বিভাগের অধীনে থাকা স্টেশন এবং তাদের স্টেশন বিভাগ অন্তর্ভুক্ত রয়েছে।

আরো দেখুন 

 ভারতীয় রেলওয়ের অঞ্চল এবং বিভাগ

তথ্যসূত্র 

ভারতীয় রেলের বিভাগ
২০০৩-এ মহারাষ্ট্রে প্রতিষ্ঠিত
নান্দেদ রেলওয়ে বিভাগ
মধ্য রেল
ময়মনসিংহ কেন্দ্রীয় কারাগার

ময়মনসিংহ কেন্দ্রীয় কারাগার হলো বাংলাদেশের ময়মনসিংহ বিভাগের ময়মনসিংহ জেলায় অবস্থিত একটি কারাগার।

ইতিহাস
ময়মনসিংহ জেলা কারাগার হিসেবে ১৭৯২ সালে প্রতিষ্ঠিত হয়। পরবর্তীতে ১৯৯৭ সালে এটিকে কেন্দ্রীয় কারাগার হিসেবে উন্নীত করা হয়। ডব্লিউ এ চৌধুরী বাংলাদেশের প্রথম জেল সুপার হিসেবে ময়মনসিংহ কেন্দ্রীয় কারাগারে দায়িত্ব পালন করেন। এই কারাগারের আওতাধীন উপ-কারাগার হিসেবে ছিল শেরপুর, জামালপুর, কিশোরগঞ্জ, নেত্রকোনা ও টাংগাইল। ১৮০০ সালের শুরুরদিকে এই কারাগারে মহিলা কারাবন্দিদের রাখার ব্যবস্থা করা হয়। ১৩৩৯ বঙ্গাব্দে ঘূর্ণিঝড়ে তৎকালীন কারাগারের বন্দি ওয়ার্ডের টিনের চাল ক্ষতিগ্রস্ত হয়। এমনকি, জনশ্রুতি প্রচলিত আছে যে ঘূর্ণিঝড় এর মাধ্যমে ২০০ জন কারাবন্দির মৃত্যু হয়।

অবকাঠামো ও ধারণক্ষমতা
ময়মনসিংহ কেন্দ্রীয় কারাগার ৬৮ একর ভূমির ওপর প্রতিষ্ঠিত। এর মধ্যে পেরিমিটারের ভেতর ৫৯.৬০ একর এবং বাইরে ৮.৪০ একর অবস্থিত। এই কারাগারের বন্দি ধারণক্ষমতা ৯৯৬ জন হলেও গড়ে ধারণক্ষমতার দ্বিগুণেরও বেশি অধিক কারাবন্দি অবস্থান করে। কারাগারের ভবনগুলো পুরনো ও জরাজীর্ণ হওয়ায় ২০১৬ সালে ময়মনসিংহ কারাগার সম্প্রসারণ ও আধুনিকীকরণ নামে ১১৭কোটি টাকা বরাদ্দে একটি প্রকল্প শুরু করে স্বরাষ্ট্র মন্ত্রণালয়। করোনাসহ নানাবিধ কারণে নির্ধারিত সময়সীমার ভেতর প্রকল্পের কাজ সম্পন্ন করতে না পারায় পুনরায় ব্যয় বরাদ্দ বাড়িয়ে ২০০ কোটির অধিক প্রস্তাব করা হয়। ফলে প্রকল্পের মেয়াদ বাড়িয়ে ২০২২ সালের জুন পর্যন্ত করা হয়েছিল।প্রকল্পের আওতায় রয়েছে ৬ তলা বিশিষ্ট দুটি বন্দি ভবন, ১০০ শয্যাবিশিষ্ট পুরুষ বন্দিদের জন্য একটি হাসপাতাল,  মহিলা ও কিশোর বন্দিদের জন্য পৃথক ভবন, কারারক্ষীদের জন্য বহুতল ভবন এবং সীমানা প্রাচীরসহ আরও বিভিন্ন ভবন নির্মাণ।

আরও দেখুন
 চট্টগ্রাম কেন্দ্রীয় কারাগার
 রাজশাহী কেন্দ্রীয় কারাগার

তথ্যসূত্র 

বাংলাদেশের কারাগার
ময়মনসিংহের ভবন ও স্থাপনা
১৭৯২-এ প্রতিষ্ঠিত
স্টিফেন জন (ক্রিকেটার)

স্টিফেন জন (জন্ম ২১ জুন ১৯৭৪) একজন পাকিস্তানি ক্রিকেট কোচ এবং সাবেক প্রথম-শ্রেণীর ক্রিকেটার যিনি ইসলামাবাদের হয়ে প্রতিনিধিত্ব করেছিলেন।

তথ্যসূত্র

বহিঃসংযোগ 

 
পাকিস্তানি ক্রিকেট কোচ
খান রিসার্চ ল্যাবরেটরিজের ক্রিকেটার
পাকিস্তান কাস্টমসের ক্রিকেটার
ইসলামাবাদের ক্রিকেটার
পাকিস্তানি খ্রিস্টান
শিয়ালকোট থেকে আগত ক্রিকেটার
পাকিস্তানি ক্রিকেটার
জীবিত ব্যক্তি
১৯৭৪-এ জন্ম
রোহন পন্ডিত

রোহন পন্ডিত (জন্ম ১৩ জানুয়ারি ১৯৮১) একজন ভারতীয় ক্রিকেট আম্পায়ার। তিনি রনজি ট্রফির বহু ম্যাচ পরিচালনার দায়িত্বে ছিলেন। বর্তমানে ভারতীয় ঘরোয়া ক্রিকেটে আম্পায়ারদের মধ্যে তিনি অন্যতম একজন।

তথ্যসূত্র

বহিঃসংযোগ
 

১৯৮১-এ জন্ম
জীবিত ব্যক্তি
ভারতীয় ক্রিকেট আম্পায়ার
মিলি অ্যালকক

অ্যামেলিয়া মে অ্যালকক (; জন্ম: ১১ এপ্রিল ২০০০) একজন অস্ট্রেলীয় অভিনেত্রী। তিনি ফক্সটেল চ্যানেলের আপরাইট (২০১৯-২০২২)-এ অভিনয়ের জন্য অস্ট্রেলিয়ান অ্যাকাডেমি অব সিনেমা অ্যান্ড টেলিভিশন আর্টস পুরস্কারের মনোনয়ন অর্জন করেন। তিনি এইচবিওর কাল্পনিক ধারাবাহিক হাউজ অব দ্য ড্রাগন (২০২২-বর্তমান)-এ র‍্যানিরা টারগেরিয়ান চরিত্রে অভিনয়ের মধ্য দিয়ে আন্তর্জাতিক অঙ্গনে পরিচিতি লাভ করেন।

অ্যালকম ২০১৮ সালের সেরা উদীয়মান তারকা হিসেবে ক্যাস্টিং গিল্ড অব অস্ট্রেলিয়া পুরস্কার লাভ করেন। এছাড়াও তিনি ফক্স শোকেসের নাট্যধর্মী ফাইটিং সিজন (২০১৮), নেটফ্লিক্সের পাইন গ্যাপ (২০১৮), স্ট্যানের দ্য গ্লোমিং (২০২০) এবং অপরাধ থ্রিলার রিকনিং (২০২০) টেলিভিশন ধারাবাহিকে অভিনয় করেন।

প্রারম্ভিক জীবন
অ্যালকম ২০০০ সালের ১১ই এপ্রিল অস্ট্রেলিয়ার সিডনিতে জন্মগ্রহণ করেন ও বেড়ে ওঠেন। তার দুই ভাই রয়েছে। অ্যালকক বিদ্যালয়ে রেড রকিং হুড দিয়ে অভিনয় শুরু করেন। তিনি স্থানীয় নিউটাউন হাই স্কুলে অব দ্য পারফরমিং আর্টসে পড়াশোনা করেন, কিন্তু ২০১৮ সালে আপরাইট ধারাবাহিকে কাজ শুরু করার পর পড়াশোনা শেষ করতে পারেননি।

পুরস্কার ও মনোনয়ন

তথ্যসূত্র

বহিঃসংযোগ

 
 
 

২০০০-এ জন্ম
জীবিত ব্যক্তি
২১শ শতাব্দীর অস্ট্রেলীয় অভিনেত্রী
অস্ট্রেলীয় চলচ্চিত্র অভিনেত্রী
অস্ট্রেলীয় টেলিভিশন অভিনেত্রী
ইংল্যান্ডে অস্ট্রেলীয় প্রবাসী
নিউটাউন হাই স্কুল অব দ্য পারফরমিং আর্টসের প্রাক্তন শিক্ষার্থী
যুক্তরাজ্যে অস্ট্রেলীয় প্রবাসী অভিনেত্রী
সিডনির অভিনেত্রী
মোহাম্মদ হুরায়রা

মোহাম্মদ হুরায়রা (জন্ম ২৫ এপ্রিল ২০০২) একজন পাকিস্তানি ক্রিকেটার। ২০ অক্টোবর ২০২১ সালে, নর্দানের হয়ে ২০২১-২২ মৌসুমের কায়েদ-ই-আজম ট্রফিতে প্রথম-শ্রেণীর ক্রিকেটে অভিষেক ঘটে। হুরায়রার প্রথম-শ্রেণীর অভিষেকের আগে, তাকে ২০২০ অনূর্ধ্ব-১৯ ক্রিকেট বিশ্বকাপের জন্য পাকিস্তানের দলে রাখা হয়েছিল।

তথ্যসূত্র

বহিঃসংযোগ 

 

শিয়ালকোট থেকে আগত ক্রিকেটার
ইসলামাবাদ ইউনাইটেডের ক্রিকেটার
পাকিস্তানি ক্রিকেটার
জীবিত ব্যক্তি
২০০২-এ জন্ম
রাজশাহী কেন্দ্রীয় কারাগার

রাজশাহী কেন্দ্রীয় কারাগার হলো বাংলাদেশের রাজশাহী বিভাগের একটি কারাগার। এটি রাজশাহী জেলার পদ্মা নদীর উত্তর তীরে অবস্থিত।

ইতিহাস
১৮৪০ সালে রাজশাহী কারাগার প্রতিষ্ঠিত হয়। ১৯১৪ সালে তৎকালীন ব্রিটিশ আমলে এটিকে কেন্দ্রীয় কারাগার হিসেবে উন্নীত করা হয়। 
১৯৫০ সালের ২৪ এপ্রিল কারাগারে নিম্নমানের খাবার প্রদান ও বন্দি নির্যাতনের প্রতিবাদে অনশন এবং আন্দোলন করার কারণে তৎকালীন জেলা পুলিশ কারাগারের খাপড়া ওয়ার্ডে গুলি চালায়। এতে কমিউনিস্ট পার্টির কয়েকজন সক্রিয় কর্মী নিহত হন। পরবর্তীতে ওয়ার্কাস পার্টি ও অন্যান্য বাম সংগঠনগুলো দিনটিকে স্মরণীয় করে রাখতে ২৪ এপ্রিল খাপড়া ওয়ার্ড দিবস পালন করে থাকে।

অবকাঠামো ও ধারণক্ষমতা
রাজশাহী কেন্দ্রীয় কারাগার ৫৪.৯৬১০ একর ভূমির ওপর প্রতিষ্ঠিত। এটির কারাবন্দি ধারণক্ষমতা ১৪৬০ জন, তবে, হাজতি ও কয়েদি মিলিয়ে গড়ে প্রায় ৩৫০০ বন্দি এখানে অবস্থান করে। 
এই কারাগারে রয়েছে হাসপাতাল, মসজিদ ও কারা প্রশিক্ষণ একাডেমি। এছাড়াও, কারাবন্দিদের জন্য একাধিক কয়েদি ভবন এবং কারারক্ষী ও কর্মকর্তাদের জন্য পৃথক ভবন রয়েছে।

আরও দেখুন
 চট্টগ্রাম কেন্দ্রীয় কারাগার
 কুমিল্লা কেন্দ্রীয় কারাগার

তথ্যসূত্র 

বাংলাদেশের কারাগার
রাজশাহীর ভবন ও স্থাপনা
১৮৪০-এ প্রতিষ্ঠিত